google/wiki40b huggingface dataset:
Passatvind

Passatvind (fra nederlandsk, av italiensk, passare, «passere, gjennomgang») er et vindmønster i tropiske strøk på begge sider av ekvator. Den er en vedvarende vind som blåser fra høytrykk i subtropiske områder til lavtrykksområdet rundt ekvator. Passatvinden blåser hovedsakelig fra nordøst på den nordlige halvkule og fra sørøst på den sørlige. På den nordlige halvkloden blåser den fra nordøst, «nordøstpassaten», og den sørlige halvkloden fra sørøst, «sørøstpassaten».
I området mellom 30°N og 30°S strømmer luft mot ekvator nær bakken og mot polene i høyden. Den intense soloppvarmingen over ekvator fører til stigende luftbevegelser her, som danner et lavtrykksområde med rolig vind nær ekvator kalt stillebeltet (doldrums). Den varme luften stiger til den når tropopausen, og strømmer så horisontalt mot polene. Når denne luften kommer til rundt 30°N eller S er luften blitt såpass avkjølt at den synker ned mot bakken igjen og danner det subtropiske høytrykksområdet. Den synkende luften her er relativt tørr fordi all fukt har regnet ut nær ekvator. Overflateluften strømmer så fra det subtropiske høytrykksområdet mot ekvator, men blir avbøyd vestover på begge halvkuler på grunn av corioliskraften. Denne luftstrømmen blir altså kalt passatvinden. Passatvinden fra den nordlige og den sørlige halvkule møter hverandre i stillebeltet. 
En av de mest kjente passatvindene er vinden alizé som er en jevn og mild nordøstlig vind som blåser over det sentrale Afrika og Karibia. Fra november til februar kan denne vinden føre med seg kjølige luftmasser.
Sørlandet krets av Norges speiderforbund

Historikk

Sørlandet krets av Norges Speidergutt-Forbund ble stiftet i 1923, etter en deling av Agder krets som før bestod av begge Agder-fylkene.  Sørlandet krets av Norges Speiderpikeforbund ble stiftet i 1937 og dekket begge Agder-fylkene.  Norges speiderforbund ble dannet som en sammenslåing av de to forbundene i 1978 og består av begge kjønn.
Sørlandet krets tilsvarer i dag samme område som Norsk Speidergutt-Forbund tidligere dekket.  Kretskontoret er lokalisert til Torridalsveien 21 i Kristiansand.
Stylobat

Stylobat (gresk: στυλοβάτης, stylobates «søylefot») i gresk arkitektur er en plattform som kolonnaden med søyler hviler på i et klassisk tempel (tempelets «gulv»). Hele fundamentet (krépis) består av et ulikt antall trinn (som oftest tre) over euthynteria (flaten bygningen er satt opp på). Det øverste trinnet er stylobatet, mens de øvrige trinnene kalles stereobat. Noen refererer imidlertid til stylobat for hele fundamentet.
Marine Rotational Force–Europe

Marine Rotational Force–Europe (MRF-E) er et styrkeelement i U.S. Marine Corps som er forlagt til Værnes garnison i Norge for trening innen kaldværsoperasjoner og interoperabilitet med NATO-partnere i Royal Marines og Nederlandse Korps Mariniers. MRF-E er en rotasjonsordning der soldater deployeres for seks måneder om gangen.
Rotasjonsordningen ble innført i 2017, med ca. 330 soldater. I juni 2018 besluttet Erna Solbergs regjering å utvide ordningen inntil 700 soldater, fordelt på Værnes garnison og Setermoen leir.
Strompdalen naturreservat

Strompdalen naturreservat ble opprettet i 1992 i Brønnøy kommune i Nordland. Fra 29. mai 2009 ble området innlemmet i Lomsdal-Visten nasjonalpark, se denne.
Øyenstikker (film)

Handling

Filmen utspiller seg i Sverige. Maria og Eddie har skapt sin egen idyll i et rødmalt småbruk langt fra storbyen. De lever et stillferdig liv hvor kjærlighet og livets små vidundre fyller deres hverdag. Dette endres når Eddies gamle kamerat, den kriminelle Kullman, dukker opp - nøyaktig fem år og førti dager siden de så hverandre sist gang. Han ber om Eddies hjelp til å få hevnet seg på den personen som han mener er ansvarlig for at han måtte sitte fem år i kasjotten. Kullman klarer å skape ubalanse i forholdet mellom Maria og Eddie. Idyllen er brutt. Till slutt lykkes han med å formå sistnevnte til å hjelpe seg med hevnaksjonen.

Utmerkelser

Sjefsfotografen John Christian Rosenlund mottok Kodak Nordic Vision Award under Göteborg filmfestival i 2002 for sitt arbeid med denne filmen.
Decima Flottiglia

Decima Flottiglia MAS (italiensk for «tiende flåte») var en enhet i den italiensk marinen 1941–43; det var en kommandogruppe bestående av  froskemenn.
Styrken var aktive under slaget om Middelhavet med mer enn et dusin operasjoner som senket eller skadet fem krigsskip og 20 handelsskip.
Tales

Tales er en serie konsollrollespill utgitt av Namco. Da serien alltid har vært mest populær i Japan, har bare noen av spillene blitt utgitte i Nord-Amerika eller Europa. Det første spillet i serien, Tales of Phantasia, ble laget av utviklerstudioet Wolf Team i 1994, og gitt ut i Japan ett år senere. Etter at spillet ble lansert, forlot de fleste av utviklerne Wolf Team, for å danne tri-Ace, som i dag er mest kjent for Star Ocean-serien. Telenet Japan, som var Wolf Teams moderselskap, fortsatte å utvikle Tales-spill, også denne gangen med Namco som utgiver. I 2003 fikk utviklerstudioet navnet Namco Tales Studio. På dette tidspunktet var bare tre av de opprinnelige Wolf Team-medlemmene igjen i selskapet: regissør Eiji Kikuchi, og musikkomponistene Shinji Tamura og Motoi Sakuraba. I 2006 solgte Telenet Japan hele sin eierandel til Namco Bandai.

Seriens særpreg

Helt siden begynnelsen, har serien vært kjent for et kampsystem som foregår i sanntid, i motsetning til de turbaserte systemene som blir brukt i de fleste andre japanske rollespill. Kampsystemet har fått navnet Linear Motion Battle System, ofte forkortet til LMBS. Spilleren kan utføre forskjellige angrep ved hjelp av ulike tastekombinasjoner. I flere av de nyere spillene i serien, kan opp til fire menneskelige deltakere slåss på lag i samme kamp.
Når bare én menneskelig spiller deltar, får spilleren kontrollen over én av figurene (ofte spillets hovedperson), mens de andre på laget blir styrt av maskinen. Man kan forflytte den spillbare figuren dit man vil, og velge hvilken motstander man vil angripe. Ofte kan både våpen, gjenstander og magi brukes til å vinne over fienden.
Flere av de nyere Tales-spillene (Tales of the Abyss, Tales of Symphonia) benytter seg av et tredimensjonalt kampsystem, mens andre holder seg til det tradisjonelle todimensjonale systemet (Tales of Rebirth), som ble brukt i de første spillene i serien.
Khwaeng

Khwaeng (thai: แขวง; uttales [kʰwɛ̌ɛŋ]]) er en administrativ underenhet i de 50 distriktene i Bangkok. De tilsvarer omtrent tambon i de andre provinsene i Thailand, og kan derfor oversettes med «underdistrikt». I 2009 var det i alt 169 khwaeng. Da den spesielle administrative enheten Bangkok ble oppretta i 1972, ble alle tambon i området gjort om til khwaeng.
Sony Ericsson W810

Utseende

Telefonen kommer i både sort og hvit, den hvite varianten kom ut litt senere enn den originale sorte. I forhold til de tidligere Sony Ericsson-variantene har ikke W810 en joystick til å navigere med, men en såkalt "d-pad". Oransje er den lett gjenkjennelige fargen på telefonen og finnes i logoen til walkman-designet både foran og bak (nederst).
Det var ved juletid

Teksten

1.Det var en gang jeg hadde meg en venn,

den elsket jeg nest Gud i himmlen.

Jeg reiste ut det var på tre års tid

og kom igjen, det var ved juletid.
2.Det var det første som jeg tenkte på

det var til lille vennen min å gå.

For der å skue ut i hennes blikk,

som så mang en gang hadde skuet ut i mitt.
3.Å da jeg kom til lille vennen min

da satt hun der med sorgen i sitt sinn.

På armen hadde hun et stedebarn

og tårene på hennes kinner randt.
4.Jeg sa: God aften kjæreste Kristin

her har du atter lilla vennen din.

Men hva er det for et barn du har hos deg

Å Gustav, Gustav kan du tilgiva meg.
5.Nu har jeg funnit meg en annen venn

hvor jeg om kvelden trygt kan gange hen.

En venn som jeg kan legge til mitt kinn

en venn som aldri meg bedrage vil.
6.Nu vil jeg slutte her min simple sang

ja den er sørgelig, men den er enda sann.

Og den er diktet av en ung sjømann

som skibsbrudd led på kjærlighetens rand.
Otaku

Otaku (おたく/オタク) er et japansk ord som brukes om personer som har spesielt stor interesse for et bestemt tema eller hobby. Ordet har en nedsettende betydning, men brukes av enkelte, ofte spøkefullt, som en hedersbetegnelse.
I engelsk har ordet fått betydningen «(fanatisk) tilhenger av japansk kultur». Ordet brukes også nedsettende i denne betydningen.
Cirkus Krone

Circus Krone er Europas største sirkus. Det er eid av Christl Sembach-Krone, og har vinterkvarter i München, ved det etter sirkuset oppkalte Zirkus-Krone-Strasse.
Sirkuset ble grunnlagt 1905 i Harz av Carl Krone (1870-1943) under navnet Circus Charles, innledningsvis bare med dyreforestillinger, sammen med hustruen Ida Krone. 
Datteren Frieda Sembach-Krone (1915-1995) og hennes mann Carl Sembach-Krone (1908-1984) overtok så, og i 1980 overtok deres datter Christel Sembach-Krone.

Elefanter

Circus Krones fremste trekkplaster har alltid vært elefantene, både asiatiske elefanter også afrikanske elefanter. På det  meste eide sirkuset i år 1928, da det kappedes med Circus Sarrasani om å ha den største hjorden, totalt 27 elefanter. Dette året eide sirkuset 683 dyr, hvorav 100 rovdyr og 250 hester. Åtte elefanter ble over 30 år gamle, 7 elefanter ble over 40 år. 
I 1967 inntraff en katastrofe; to ungdommer i byen Mannheim satt fyr på elefantteltet. De fjerten elefantene ble reddet fra flammene, men åtte av dem hadde sterke brannskader, og seks av de åtte, som hadde annengradsforbrenninger, døde eller ble avlivet.
I siste del av andre verdenskrig risikerte sirkuset å miste verdifulle dyr under bombinger, og elefantene ble fraktet under oppsyn av sin stallmester Harry Jahn til Bad Reichenhall, der elefantene ble holdt i bombesikre grotter.
Stallmestere for elefantene: Carl Krone, Hubert Mirow, Harry Philadelphia-Huling, Harry Jahn, 1982-1998: Banda Puntha Vidane, 1998-2000: Patricia Zerbini, 2000-2001: Dan Köhl, og fra 2002 James Puydebois.
Children's Laureate

Children's Laureate er en britisk æresstilling som tildeles til en barnebokforfatter for to år av gangen, inspirert av det mangehundreårige embetet som britisk Poet Laureate («hoffpoet»). 
Vinneren velges av en jury basert på forslag fra flere hold. Vinneren får en æreslønn på £15 000, og en sølvmedalje. Stillingen administreres av Booktrust, og finansieres med midler fra offentlig og privat hold. For 2013 er bokhandelkjeden Waterstone's hovedsponsor. 
Rollen som Laureate innebærer både en æresbevisning, en uformell rolle som talsperson for barnelitteratur, og en mulighet til å iverksette ulike prosjekt og initiativ. Blackmans initiativ er å fremme «young adult fiction», blant annet gjennom Storbritannias første landskonferanse for ungdomslitteratur, som ble arrangert i London i juli 2014.
Rheinhafen-Karlsruhe kraftverk

Rheinhafen-Karlsruhe kraftverk  (tysk: Rheinhafen Dampfkraftwerke Karlsruhe (RDK)) er et varmekraftverk i delstaten Baden-Württemberg  i det sørlige Tyskland, i elvahavna i Rhinen i byen Karlsruhe. Det har en installert produksjonskapasitet på 1 260 MW, fordelt på 4 blokker (blokk 4-7). Kapasiteten økes til 2 172 MW når en femte blokk (blokk 8) bygges med en bruttoeffekt på 912 MW. Utbygger er Energie Baden-Württemberg (EnBW) AG.
Anlegget ble påbegynt omkring 1950 og stod ferdig i 1955 men blokk 1-3 ble stengt i 1984. Deretter ble det utvidelse i 1998 med blokk 7, mens blokk 8 ble påbegynt i 2008. Av de opprinnelige sju blokkene er bare tre fortsatt i drift, i tillegg til to nye blokker fra 1998 og 2008. Brenselkilden er kull (550 MW) og naturgass (365 MW, siden 1998 og 912 MW siden 2007).  
Blokk kan levere inntil 220 MW som fjernvarme.
De totale CO2-utslippene i 2008 var ca. 2 626 400 tonn, mens det samme årets kvote som var 1,953 mill tonn.
Tengelfjord

Tengelfjord er en fjord i Hadsel kommune i Nordland og ligger på østsiden av Raftsundet ca. 5 kilometer sør for Raftsundbrua. Tengelfjorden ligger ved to laguner – Nordvågen og Sørvågen. 
Det finnes to teorier om navnet Tengelfjord: navnet etter mannsnavnet Tengel eller den gammelnorske ordet Tengill. I den islandske sagaen Landnåmabok står det om Tengel den storseilende som forlot Hålogaland og slo seg ned i Island. Den andre teorien er at Raftsundet var en viktig ferdselsåre og straumen var sterk. Lagunene kunne da bli brukt som venteplass for at straumen skulle snu. Tengill betyr åpning eller døråpner. Kanskje betyr stedsnavnet dermed en åpning i sundet.
Det rare

Handling

Filmen skildrer sødmen i det første møtet mellom gutt og jente. Det er sommer. Unggutten Arne står og venter på bussen. Langt om lenge kommer den, men den er nesten stappfull. Kun ett sete - mellom fire vakre jenter - er ledig. Den éne av dem heter Liv.
Hopliocnema brachycera

Utseende

En nokså liten (vingespenn ca. 45 millimeter), mørkgrå svermer. Kroppen er kledt med mørkgrå hår, hvert bakkroppsledd har et par av rektangulære, hvite flekker. Forvingen er mørkgrå med to par bølgete, mørke tverrlinjer og en liten, hvit flekk mellom disse. Bakvingen er hvit men kan ha spredte, mørke skjell i den ytre delen, frynsene langs ytterkanten er vekselvis grå og hvite.

Utbredelse

Arten er utbredt i delstatene Queensland, Victoria og New South Wales i Australia.
Tatsuru Mukojima

Karriere

Tatsuru Mukojima startet sin profesjonelle karriere i Toshiba i 1988. Han har også spilt for Shimizu S-Pulse og Kawasaki Frontale.
Luo Zhenyu

Biografi

Luo begynte å publisere om jordbruk i Shanghai etter den første sino-japanske krig. Sammen med andre opprettet han Dongwei Xueshe (東文學社), en skole for japansk, i 1896. Blant studentene var Wang Guowei.
Luo besølkte Japan for første gang i 1901 og studerte der det japanske skolesystem. Fra 1906 innehadde han en rekke regjeringsposter, for det meste relatert til landbruket. Fra april 1909 til februar 1912 var han president for det keiserlige jordbrukskollegium. Han var tro mot Qing-dynastiet og flyktet til Japan etter Xinhairevolusjonen. Der bosatte han seg i Kyoto og foretok noen studier i kinesisk arkeologi. Han vendte tilbake til Tianjin i Kina i 1919, og engasjerte seg i politisk virksomhet med det øyemål å få gjeninnsatt den avsatte keiser Puyi på keisertronen. Luo ble etterhvert en av den tidligere keisers tre viktigste rådgivere. 
Etter opprettelsen av Manchukuo i mars 1932 tok Luo imot utnevnelsen til en regjeringspost i den nye regjering (1933–1938). Han insisterte på at Manchukuo måtte forbli et monarki, mot de krefter som ville endre det til republikk.  Imidlertid ble Luo gradvis mer og mer desillusjonert over det japanske hårdhendte styret og av at den nominelle keiser, Puyi, var uten reell makt. Derfor frasa han seg sine verv i 1938 og trakk seg tilbake til Dalian.
Luos politiske virksomhet har i bedømmelsen av ham tendert til å overskygge hans akademiske prestasjoner. Han var hele livet opptatt av å bevare kinesiske antikviteter og kulturminner, særlig orakelbein, bambus- og trestrimler (簡牘 jiandu), Dunhuangmanuskriptene og lignende som var av stor verdi for forståelsen av oldtidens Kina. Han var en av de første som foretok seriøse studier av orakelskrift og bronseskrift og publiserte viktige verker om dette. Han hjalp med å få utgitt Liu Es Tieyun Canggui (鐵雲藏龜), sin første samling av orakelbein, og Sun Yirangs Qiwen Juli (契文舉例), det første verk som deschiffrerte oragelbeinskrift. Luos eget arbeid, Yinxu Shuqi Kaoshi (殷虛書契考釋), var et viktig bidrag til studiet av skriften.
Han var også den første moderne akademiker som beskjeftiget seg med tangutisk skrift, og publiserte dissertasjoner om emnet i 1912 og 1927.
Maria Furtwängler

Bakgrunn

Hun er grandniese og stebarnebarn av dirigenten Wilhelm Furtwängler og vokste opp i en velstående familie. Faren Bernhard Furtwängler er arkitekt og moren Kathrin Ackermann er skuespiller. Hun har to eldre brødre: David Furtwängler og Felix Furtwängler.
Hun ble gift i 1991 med forleggeren og kunsthistorikeren Hubert Burda, sjefen for Hubert Burda Media som publiserer over 180 magasiner, blant annet flere motemagasiner, og har to barn.
I 1996 tok hun den medisinske doktorgrad, og hun har engasjert seg i veldedig arbeid for organisasjonen Ärzte für die Dritte Welt.
Flintholmen

Flintholmen er en liten øy i James I Land på Spitsbergen, Svalbard. Coraholmen Flintholmen i Ekmanfjorden, som er en sidefjord til Isfjorden.
I 1896 gjorde Sefströmbreen et større fremstøt, et surge, hvor hele brefronten rykket frem og tok med seg deler av fjordbunnen i Ekmanfjorden. Bunnmaterialet ble skjøvet fremover og deponert på Flintholmen.
Flintholmen er en del av Nordre Isfjorden nasjonalpark.
Bård Bjerkeland

Meritter

Norgesmester med Lillestrøm i 1981
 Norgesmester med Lillestrøm i 1985
 Seriemester med Lillestrøm i 1986
 Seriemester med Lillestrøm i 1989
Huoqiu

Huoqiu (kinesisk: 霍邱县; pinyin:  Huòqiū Xiàn) er et fylke i provinsen Anhui i Folkerepublikken Kina. Det ligger i byprefekturet Lu'an.
Befolkningen var på 1 606 538 innbyggere i 1999.

Kulturminner

Slekten Lis familieresidens (Li shi zhuangyuan, 李氏庄园) står på Folkerepublikken Kinas liste over kulturminner.
Antinephele

Utseende

Små (vingespenn 35-50 millimeter), mer eller mindre brunlige svermere.
Forvingene har ofte et smalt, sølvhvitt tverrbånd.

Levevis

Disse svermerne lever i tropisk skog.

Utbredelse

Slekten er utbredt i tropiske områder av Afrika.
Repvåg kirke

Kulturminne

Repvåg kirke er et kulturminne og har nummer 85290 i Riksantikvarens kulturminnebase.
Far Beyond Driven

Historie

Far Beyond Driven brakte Panteras musikk til et enda tyngre og mer ekstremt nivå en de tidligere utgivelsene; man fikk en langvarig, sakte groove gjennom hele albumet. En stor grunn til akkurat dette er at Dimebag Darrell nå spiller på en veldig nedstemt gitar, og med en tyngre spillestil.
Anselmos tekster på albumet var mye mer personlige en på tidligere album. Sanger som «Becoming» og «25 Years» kan virke som om de handler om Philip Anselmos tidligere liv.
I heftet som finnes i albumet er alle tekstene skrevet ned, med unntak av coveret av «Planet Caravan». Istedenfor står det en litt defensiv melding i heftet:
This is a Black Sabbath song off of the Paranoid album. So don't freak out on us. We did the song because we wanted to. It has nothing to do with the integrity of our direction. It's a tripped out song. We think you'll dig it. If you don't, don't fucking listen to it. Thanks. On behalf of the rest of Pantera, Phil Anselmo '94.
Dette var det første Pantera-albumet hvor Darrell ble kalt for «Dimebag Darrell», og ikke «Diamond Darrell», selv om han i Vulgar Videos blir referert til som «Dimebag».
Det ble også gitt ut et samlingssett i Australia og New Zealand, i begrenset opplag, som inneholdt to kopier av albumet, med både det originale og det nye coverbildet.
Den japanske utgaven og Driven Downunder Tour '94 Souvenir Collection-utgaven, inneholdt begge et ekstra 13. spor. Sporet, «The Badge», er et cover av Poison Idea.
Det refereres til albumet i Machine Head sin sang, «Aesthetics of Hate», det tredje sporet på albumet The Blackening, som ble utgitt i 2007.
Sporet «Good Friends and a Bottle of Pills» er en referanse til sangen «Good Friends and a Bottle of Wine», som kan bli funnet på Ted Nugent sitt album, Weekend Warriors.
Sporet «The Badge» inneholder sitater fra filmen Taxi Driver, utgitt i 1976.

Mottagelse

Albumet inneholder en coverversjon av Black Sabbath sin «Planet Caravan», som det avsluttende sporet, som nådde 21.-plass på Billboards Mainstream Rock Tracks, og 26.-plass på UK Singles Chart. Albumets fjerde spor, og første singel, «I'm Broken», nådde 19.-plass på UK Singles Chart.
Rolling Stone (5/19/94, s.103) – 4 Stjerner – «...a kind of aesthetics of thud...the real art smolders in the noise itself...»
Entertainment Weekly (4/1/94, s.54) – Karakter: B+ – «If you're burned out on raging young men spewing aggression atop jackhammering drums and grinding guitars, then pass on Pantera. But if you've still got a yen for that sort of fare, than you can't do much better than this slab of metallic mayhem».
Melody Maker (4/2/94, s.35) – «Like great techno, it's utterly flawless music, free of any error, minimal and animal enough to make a screaming bloody mess of the head».
Banque de France

Banque de France er Frankrikes sentralbank. Den ble etablert 18. januar 1800 av Napoléon Bonaparte.
Napoleon hadde i 1799 gjennomført et statskupp, opprettet en ny styreform («Konsulatet» – Le Consulat), og gjennomførte en rekke reformer, bl.a. i finansvesenet. Et tiltak han gjennomførte var opprettingen av en sentralbank; Banque de France.
Bankens rolle var i starten begrenset både geografisk og oppgavemessig. Den favnet kun Paris, og hadde en rolle som ansvarlig for trykking av penger. Dermed var banken ikke enerådende på dette området i Frankrike, siden det også fantes andre aktører. Begge disse begrensningene ble gradvis utvidet, og i 1848 var hele Frankrike pliktig til å akseptere penger trykt av Banque de France.
Siden Frankrike er medlem av EU, er også sentralbanken medlem av ESSB – Det europeiske systemet av sentralbanker og Eurosamarbeidet. På denne måten har banken innflytelse på pengepolitikken og den økonomiske politikken både i Frankrike og i EU.
Hovedmålet for sentralbanken er, i likhet med EU for øvrig, en stabil inflasjon på ca. 2%.
Sentralbanksjef er pr august 2011 Christian Noyer.
Ajmer

Historie

Ajmer ble grunnlagt i andre halvdel av 600-tallet av Chauhan-dynastiet. Chauhan-dynastiet fortsatte å regjere området rundt Ajmer på tross av gjentatte tyrkiske invasjoner inn i resten av India. Fra 1193 var Ajmer vasall av Delhisultanatet, frem til det ble erobret av herskeren av Mewar i 1365. Ajmer ble da en kilde til konflikt mellom Mewar og Marwar og Ajmer ble erobret av Marwar i 1532. I 1559 ble Ajmer overtatt av Mogulriket, som beholdt kontrollen over Ajmer til det ble avstått til Marathariket i 1770. Marathariket solgte Ajmer til Det britiske ostindiske kompaniet i 1818. Frem til selvstendigheten i 1947 ble Ajmer styrt av Generalguvernørens agent i Rajputana.

Geografi

Ajmer ligger i hjertet av delstaten Rajasthan ved foten av Aravallifjellene. Den kunstige innsjøen Anasagar ligger nord for byen.

Samferdsel

Ajmer er et viktig jernbaneknutepunkt med bredsporlinjer til Jaipur, Marwar, Ahmadabad og Mumbai og en metersporlinje (under ombygging til bredspor) til Udaipur.

Utdannelse

Mayo College, grunnlagt av den britiske raj i 1870 for å utdanne barna til adelen i Rajputana etter britisk standard, ligger i Ajmer.
Molenbeek-Saint-Jean

Geografi

Molenbeek ligger umiddelbart vest for Brussels gamlebys Porte de Flandre/Vlaamsepoort, som den er skilt fra med Charleroikanalen. Molenbeek-Saint-Jean kommune grenser eller til hovedstadskommunene Anderlecht, Berchem-Sainte-Agathe/Sint-Agatha-Berchem, Koekelberg og Jette, og helt i vest til den flamske kommune Dilbeek. Nær kanalen ligger St. Johannes Døperens kirke, som har gitt østre del av kommunen sitt navn. Det er den vestre del som historisk har vært det egentlige Molenbeek («møllebekken»); den er noe mindre tettbygd. Den indre avgrensningen følger omtrent jernbanesporet med jernbanestasjonen Beekkant.

Befolkning

Befolkningen i Molenbeek har (2016) en særdeles stor innvandrerbefolkning, hvorav mange er født i Marokko eller er belgiskfødte etterkommere av marokkanere. Helt siden 1700-tallet har området tiltrukket seg vesentlig innvandring.
En stor del av befolkningen er muslimer, særlig i de østlige deler nær Charleroi-Brussel-kanalen.
Den vestlige del er mindre tett befolket, og har tildels et landlig preg, som i regionalparken «Scheutbos».
Arbeidsløsheten er overgjennomsnittlig. I 2015 var nesten 42 prosent av ungdommen uten arbeid.
Dieciocho de Mayo (kommune)

Historie

Dieciocho de Mayo ble grunnlagt i mars 2013.
Heisen

Handling

Filmen foregår i en større bygning i Amsterdam. Et voldsomt tordenvær fører til at lyset går. Når lyset kommer tilbake viser det seg at heisen i bygningen ikke fungerer helt som den skal. På mystisk vis forårsaker den flere ulykker og dødsfall. En teknikker fra heisselskapet undersøker saken, men kan ikke finne noen feil. Det viser seg at en mikroprosessor er blitt ladet med organisk materiale og dermed har heisen fått eget liv.

Om filmen

VG gav den terningkast én. Aftenposten gav et mer positivt inntrykk og skrev: «Det er ikke ofte en får anledning til å se nederlandsk film, her kommer en som slettes ikke er ille».
Produksjonskostnadene var på ca €350 000.